ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind exprimarea acordului pentru prima înscriere în Cartea Funciară a unui imobil – teren, precum și atestarea acestuia la domeniului privat al municipiului Lugoj**

Consiliul local al Municipiului Lugoj;

Ținând cont de referatul Direcției urbanism-mediu – Compartimentul urbanism, amenajarea teritoriului și protejarea monumentelor istorice nr. 16/126024/(RU)126025 din 12.12.2024;

Având în vedere referatul nr. 16/127179/(RU)127180 din 16.12.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 253 din 12.12.2024 privind exprimarea acordului pentru prima înscriere în Cartea Funciară a unui imobil – teren, precum și atestarea acestuia la domeniului privat al municipiului Lugoj;

Luând în considerare raportul de specialitate nr. 16/127601/(RU)127602 din 17.12.2024 întocmit de Arhitect Șef;

Luând în considerare avizul nr. 125 din 20.12.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Luând în considerare documentația tehnică de intabulare a unui teren situat în intravilanul municipiului Lugoj, județul Timiș, întocmită de TOPOCAD S.R.L., înregistrată în evidențele instituției noastre sub nr. 16/124938/(RU)125111 din 11.12.2024;

În conformitate cu art. 4 alin. (1) și art. 6 din Legea nr. 18/1991 privind fondul funciar, republicată, cu modificările și completările ulterioare;

Luând în considerare art. 1 alin. (4)-(6), art. 24 alin. (1), alin. (3), art. 27 alin. (1), art. 28 alin. (6) și art. 41 alin. (52) din Legea nr. 7/1996 a cadastrului și publicității imobiliare, republicată, cu modificările și completările ulterioare;

Văzând prevederile art. 18 lit. a), art. 67 alin. (1) și art. 153 alin. (4) din Regulamentul de recepţie şi înscriere în evidenţele de cadastru şi carte funciară,aprobat prin Ordinul nr. 600 din 2023 al directorului general al Agenției Naționale de Cadastru și Publicitate Imobiliară;

Având în vedere dispozițiile art. 553 alin. (1), art. 557 alin. (2)-(4), art. 885 și art. 888 din Legea nr. 287/2009 privind Codul civil, republicată, cu modificările și completările ulterioare;

În conformitate cu art. 87 alin. (5), art. 129 alin. (2) lit. c), alin. (6) lit. c), art. 136, art. 139 alin. (3) lit. g), art. 354 și art. 355 din Ordonanța de urgență nr. 57/2019 privind Codul administrativ, cu modificările și completările ulterioare;

În temeiul dispozițiilor art. 196 alin. (1) lit. a) și art. 243 alin. (1) lit. a) din Ordonanța de urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art.1. -** Se însușește documentația tehnică de intabulare a unui teren situat în intravilanul municipiului Lugoj, județul Timiș, întocmită de TOPOCAD S.R.L., anexa nr. 1 la prezenta hotărâre.

**Art.2.** - Se exprimă acordul pentru prima înscriere în Cartea Funciară a imobilului - teren, situat în intravilanul Municipiului Lugoj, având categoria de folosință - arabil, în suprafață de 641 m.p., identificat în anexa nr. 2 la prezenta hotărâre.

**Art.3. -** Se atestă apartenența la domeniul privat al municipiului Lugoj a imobilului-teren, situat în intravilan, prevăzut în anexa nr. 2 la prezenta hotărâre.

**Art.4.** - Îndeplinirea prevederilor prezentei hotărâri se încredințează Direcției urbanism-mediu.

**Art.5. -** Prezenta hotărâre se comunică:

* Instituției Prefectului, Județul Timiș;
* Primarului Municipiului Lugoj;
* Direcției juridice;
* Direcției urbanism-mediu;
* Comisiei pentru întocmirea și actualizarea inventarului bunurilor care alcătuiesc domeniul privat al municipiului Lugoj;
* TOPOCAD S.R.L.;
* Biroului de Cadastru și Publicitate Imobiliară;
* Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Marius-Cornel Baboniu SECRETARUL GENERAL AL MUNICIPIULUI

Dan Ciucu

**Nr. 238 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |